КIэращэм игерой, щыIэныгъэм чIыпIэу щиубытрэм елъытыгъэу мэзекIо, цIыф зэфэшъхьафхэр ык1и а лъэхъаныр ащ ынэхэмкIэ тэлъэгъух. ЦIыф шэнэу щыIэмэ ащыщ зи фэхымэп героим: зыщищыкIагъэм – зэощт, зыщищыкIагъэм – къэшъощт, шIулъэгъур къыфакIоми, ыпсэ къыфызэIуихыщт. «Пшъашъэм игугъу ыгу имызыхэу, ылъэгъуным щыгугъу-щымыгугъэу фэхъуапсэщтыгъэ... Суанд ипщынэ орэд Ерстэм ыпсэ къыхэIагъ... ежь ащкIэ зыфеуцолIэжьын ымыдэми, анахьыбэрэ игупшысэ къыхэхьажьэу, зигугъурэ зиIуплъэрэ ыгу имыкIырэр Суанд... Ащ фэдэр а дунаим зэрэтетри насыпыгъ...» (П,126-127).